wickkiey/tamil-wikipedia-chunked huggingface dataset:
# மோசம் சா

## கவிஞர்

மோசாம் சா "ஷாஜி" என்ற புனைப்பெயரில் உருது கவிதைகள் மற்றும் *கசல்களை* இயற்றினார். ஹில் போர்ட் அரண்மனையில் இவர் தனது சொந்த கவிதை மன்றத்தை அமைத்தார். அதில் இலக்னோ மற்றும் தில்லியைச் சேர்ந்த சுமார் 30 உருது கவிஞர்கள் இருந்தனர். புலவர்கள் மாலையில் இவருடைய அரசவைக்கு வருவது வழக்கம். நள்ளிரவு வரையிலும் விருந்து நடந்தது. இளவரசர் அரசவையில் தானே இயற்றிய கவிதைகளை வாசிப்பார். இவருக்குப் பிறகு, மற்ற கவிஞர்கள் தங்கள் சொந்தக் கவிதைகளை வாசிப்பர். வைகறை தொழுகையின் பாங்கு (தொழுகைக்கான இசுலாமிய அழைப்பு) வரை இது தொடர்ந்தது. இளவரசர் மோசம் சாவுக்கு இமாயத் அலி மிர்சா என்ற ஒரு பேரன் இருந்தார். அவர் 1990 களில் நிசாமின் நகைகளை இந்திய அரசிடம் ஒப்படைப்பதில் ஈடுபட்டார்.
# சோகி, இமாச்சலப் பிரதேசம்

**சோகி** (*Shogi, Himachal Pradesh*) என்பது இந்தியாவின் இமாச்சலப் பிரதேசத்தின் சிம்லா மாவட்டத்தில் அமைந்துள்ள ஒரு கிராமமாகும். துணை மாவட்டத் தலைமையகமான சிம்லாவிலிருந்து 15 கிமீ தொலைவில் இந்த கிராமம் அமைந்துள்ளது. 15 ஆவது இந்திய மக்கள் தொகை கணக்கெடுப்பின் போது இக்கிராமத்தில் 685 ஆண் மக்கள் மற்றும் 571 பெண் மக்கள் தொகையுடன் 1,256 மக்கள் இருந்தனர். சோகி கிராமம் கோவில்களின் கிராமமாக அறியப்படுகிறது.
# சோகி, இமாச்சலப் பிரதேசம்

## மக்கள் தொகை

| மொத்த மக்கள் தொகை | 1,256 | 685 | 571 |  |
| --- | --- | --- | --- | --- |
| கற்றவர்கள் | 1,000 | 561 | 439 |  |
| கல்லாதவர்கள் | 256 | 124 | 132 | } |
# சோகி, இமாச்சலப் பிரதேசம்

## அமைவிடம்

சோகி கிராமம் கடல் மட்டத்திலிருந்து 5873 அடி உயரத்தில் அமைந்துள்ளது. தாரா தேவி கோயில், அனுமான் கோயில், காளி கோயில் போன்றவை இங்குள்ள சுற்றுலாப் பயணிகளைக் கவரும் இடங்களாகும். சுற்றுலாப் பயணிகள் சிம்லா மற்றும் கல்காவிலிருந்து இமயமலை ராணி இரயிலில் ஏறி சோகியை அடையலாம். சிம்லாவிலிருந்து கிடைக்கும் வாடகை வாகனங்கள் மற்றும் பேருந்துகள் மூலமாகவும் மக்கள் சோகி கிராமத்திற்குப் பயணிக்கலாம்.
# பண்டைக் கிரேக்க மொழி

*ஒடிசியின்* தொடக்கம்]]  
**பண்டைக் கிரேக்க மொழி** (Ancient Greek) என்பது தோராயமாக பொ. ஊ. மு. 1,500 முதல் பொ. ஊ. மு. 300 வரையிலான காலத்தில் பண்டைக் கிரேக்கம் மற்றும் பண்டைய உலகில் பயன்படுத்தப்பட்டு வந்த கிரேக்க மொழியின் வடிவங்களை உள்ளடக்கியதாகும். இது அடிக்கடி தோராயமாக பின்வரும் காலங்களாகப் பிரிக்கப்படுகிறது: மைசேனிய கிரேக்கம் , இருண்ட காலங்கள் , தொல் அல்லது காவிய காலம் மற்றும் பாரம்பரிய காலம் .  
ஓமர் மற்றும் பொ. ஊ. மு. 5ஆம் நூற்றாண்டின் ஏதெனிய வரலாற்றாளர்கள், நாடக ஆசிரியர்கள் மற்றும் தத்துவவாதிகளின் மொழி பண்டைக் கிரேக்கம் ஆகும். ஆங்கிலேய சொல் தொகுதிக்குப் பல சொற்களை இது பங்களித்துள்ளது. மறுமலர்ச்சி காலம் முதல் மேற்குலகத்தின் கல்வி நிலையங்களில் ஆய்வுக்கு உட்படுத்தப்பட்ட ஒரு தரப்படுத்தப்பட்ட பாடமாக இது உள்ளது.  
எலனியக் காலம் முதல் பண்டைக் கிரேக்கத்திற்குப் பிந்தைய மொழியானது கொயினே கிரேக்கம் என்று அழைக்கப்படுகிறது. இது ஒரு தனியான வரலாற்று நிலையாகக் கருதப்படுகிறது. இதன் தொடக்க வடிவமானது அத்திய கிரேக்கத்தை ஒத்தும், இதன் கடைசி வடிவமானது நடுக் கால கிரேக்கத்தை ஒத்திருந்த போதிலும் இது இவ்வாறாகக் கருதப்படுகிறது. பண்டைக் கிரேக்கத்தின் வட்டார மொழிகளும் ஏராளமாக உள்ளன. அத்திய கிரேக்கமானது கொயினே கிரேக்கமாக வளர்ச்சி அடைந்தது.
# பாரகான்

1948 ஆம் ஆண்டு ஏப்ரல் 15 ஆம் தேதி இந்திய ஒன்றியத்துடன் சங்கரி இணைப்பு ஒப்பந்தத்தில் கையெழுத்திட்டார்
# பாரகான்

## அணுகல்

பாரகான் சிம்லா நகரத்திலிருந்து 91 கி.மீ. தொலைவில் கிங்கல் - பசந்த்பூர் சாலையில் கிங்கல் கிராமத்திலிருந்து தேசிய நெடுஞ்சாலை எண் ஐந்திற்கு அருகில் 8 கி.மீ. தொலைவில் அமைந்துள்ளது. அருகிலுள்ள விமான நிலையம் மற்றும் இரயில் நிலையம் ஆகியன சிம்லா நகரில் உள்ளது. சிம்லாவிலிருந்து பாரகானுக்கு வழக்கமான பேருந்து சேவைகள் உள்ளன.
# பாரகான்

## அரசு

பாரகான் கிராமம் நர்கண்டா தொகுதிக்கு உட்பட்ட கிராம பஞ்சாயத்து ஆகும்.  
இமாச்சலப் பிரதேச சட்டமன்றத்தில் தியோக் சட்டமன்றத் தொகுதியின் கீழ் பிரதிநிதித்துவப்படுத்தப்படுகிறது.  
மக்களவையில் இது சிம்லா நாடாளுமன்றத் தொகுதியின் கீழ் பிரதிநிதித்துவப்படுத்தப்படுகிறது.  
2022 ஆம் ஆண்டு ஆகத்து மாதம் 16 ஆம் தேதியன்று இமாச்சல முதல்வர் குமார்சைனின் கீழ் புதிய துணைத் தாலுகாவாக பாரகானை அறிவித்தார்.  
2022 ஆம் ஆண்டு திசம்பர் மாதம் 21 ஆம் தேதியன்று இமாச்சல் பிரதேச முதல்வர், முந்தைய அரசாங்கத்தால் உருவாக்கப்பட்ட பாரகான் உட்பட அனைத்து துணை தாலுகாக்களையும் மறுஅறிவிப்பு செய்தார்.
# பாரகான்

## கல்வி

- அரசு மூத்தோர் மேல்நிலைப் பள்ளி 1922 ஆம் ஆண்டில் சாங்ரியின் ஆட்சியாளர்களால் நிறுவப்பட்டது மற்றும் பின்னர் மேம்படுத்தப்பட்டது. கார்கில் போர் தியாகி சாகீத்து சத்தீசு குமாரின் பெயர் பாரகானில் இருந்து மாற்றப்பட்டது.
# சுனில் சத்திரபால் கேதார்

**சுனில் சத்திரபால் கேதார்** (*Sunil Chhatrapal Kedar*) (பிறப்பு: 7 மே 1961) மகாராஷ்டிரா அரசின் முன்னாள் அமைச்சரும் , இந்திய தேசிய காங்கிரசு கட்சியின் அரசியல்வாதியும் ஆவார். நாக்பூர் நகரத்தில் பிறந்த சுனில் சத்திரபால் கேதார், சவ்னர் சட்டமன்றத் தொகுதியிலிருந்து மகாராஷ்டிர சட்டமன்ற உறுப்பினராக 5 முறை வென்றுள்ளார். சுனில் கேதாரின் தந்தை சத்திரபால் ஆனந்தராவ் கேதார் மகாராட்டிர அரசின் முன்னாள் அமைச்சர் ஆவார்.).
# சுனில் சத்திரபால் கேதார்

## தகுதி நீக்கம்

இவர் 2002ல் நாக்பூர் மத்திய கூட்டுறவு வங்கியின் தலைவராக இருந்த காலத்தில், வங்கிப் பணத்தை தனியார் நிறுவனம் வாயிலாக நிதி முதலீடு செய்யும் போது விதிகள் மீறப்பட்டதில், வங்கிக்கு ரூபாய் 125 கோடி இழப்பு ஏற்பட்ட வழக்கை விசாரித்த சிறப்பு நீதிமன்றம் சுனில் சத்திரபால் கேதாருக்கு 5 ஆண்டு சிறை தண்டனை விதித்தது..  
இதனால் மக்கள் பிரதிநித்துவ சட்டத்தின் கீழ் இவரை 24 டிசம்பர் 2023 முதல் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்.
# சுனில் சத்திரபால் கேதார்

## இதனையும் காண்க

- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
- சிறப்பு நீதிமன்றங்கள் (மக்கள் பிரதிநிதிகள்)
- மக்கள் பிரதிநிதித்துவ சட்டம் 1951
# ராம் தங்கம்

**ராம் தங்கம்** (*Ram Thangam*) இந்தியாவின் தமிழ்நாடு மாநிலம் கன்னியாகுமரி மாவட்டம் நாகர்கோவிலைச் சேர்ந்த ஓர் எழுத்தாளராவார். தொடர் வாசிப்பின் காரணமாக எழுதத் தொடங்கிய இவர், தினகரன், ஆனந்தவிகடன் போன்ற பத்திரிகைகளில் பணியாற்றியுள்ளார். முழுநேர எழுத்தாளராகவும் மொழிபெயர்ப்பாளராகவும் தனது எழுத்துப் பணியை தொடர்ந்து செய்து வருகிறார். தன்னுடைய நிலம் சார்ந்த மனிதர்களுடைய வாழ்க்கையை எழுதுவது இவருடைய பலமாகும். கன்னியாகுமரி மாவட்ட மக்களின் வாழ்வியலை, வரலாறை, தொன்மத்தை எழுதிக் கொண்டிருக்கும் ராம் தங்கத்துக்கு திருக்கார்த்தியல் சிறுகதைத் தொகுப்புக்காக 2023 ஆம் ஆண்டிற்கான சாகித்ய அகாடமியின் இளம் எழுத்தாளர் விருதான யுவ புரசுகார் விருது வழங்கப்பட்டது.
# ராம் தங்கம்

## வாழ்க்கைக் குறிப்பு

1988 ஆம் ஆண்டு பிப்ரவரி மாதம் 28 ஆம் தேதியன்று இவர் பிறந்தார். த. ராமு என்பது இவருடைய இயற்பெயராகும். விகடன் இதழில் வேலை செய்த போது த.ராம் என்கிற பெயரில் எழுதினார். பள்ளிக்கல்வியை சமாதானபுரம் அரசு தொடக்கப் பள்ளியிலும், அகசுதீசுவரம் அரசு மேல்நிலைப் பள்ளியிலும் கற்றார். தமிழ்நாடு திறந்தநிலைப் பல்கலைக்கழகத்தின் மூலம் இளங்கலை வரலாறு பட்டமும், ஊடகக் கலையில் பட்டயமும் பெற்றுள்ளார். 2016-17 ஆம் ஆண்டு காலக்கட்டத்தில் நண்பர்களுடன் இணைந்து திரிவேணி இலக்கியச் சங்கமம் என்கிற அமைப்பை நடத்தி வருகிறார். இதன் மூலம் பல இலக்கிய நிகழ்வுகளை ஒருங்கிணைத்தும் வருகிறார்.
# ராம் தங்கம்

## இலக்கியச் செயற்பாடுகள்

2015 ஆம் ஆண்டு மார்ச் மாதம் இவரது முதல் புத்தகமான காந்திராமன் வெளிவந்தது. சாகித்ய அகாடமி விருது பெற்ற எழுத்தாளர் பொன்னீலன் நாகர்கோவிலில் இந்நூலை வெளியிட்டார். வாழ்க்கை வரலாறான இந்தப் புத்தகத்திற்குச் சிறந்த வரலாற்றுப் புத்தகத்திற்கான தெற்கு எழுத்தாளர் இயக்க விருது கிடைத்தது. கன்னியாகுமரி மாவட்டத்தின் வரலாறு, கலாச்சாரம், பண்பாடு மற்றும் அந்தப் பகுதியில் வாழ்ந்த தியாகிகள், எழுத்தாளர்கள் பற்றி பயணம் சார்ந்த கதை சொல்லல் முறையில் எழுதப்பட்ட ஊர்சுற்றிப் பறவை 2015 ஆம் ஆண்டு ஆகத்து மாதம் வெளிவந்தது. காலச்சுவடு பதிப்பாளர் கண்ணன் நாகர்கோவிலில் இந்நூலை வெளியிட்டார். நாட்டார் வழக்காற்றியல் ஆய்வு தொடர்பான நூலாக இவர் எழுதிய மீனவ வீரனுக்கு ஒரு கோவில் என்ற நூலை 2016 ஆம் ஆண்டு சனவரி மாதம் சாகித்ய அகாடமி விருது பெற்ற எழுத்தாளர் ஜோ டி குருசு வெளியிட்டார்.  
2017 ஆம் ஆண்டு ஆனந்தவிகடனில் இவரது திருக்கார்த்தியல் என்கிற முதல் சிறுகதை வெளிவந்தது. தமிழ் இலக்கியப் பரப்பில் பரவலான கவனத்தைப் பெற்ற இந்தச் சிறுகதைக்கு அசோகமித்திரன் விருது கிடைத்தது.  
2018 ஆம் ஆண்டில் திருக்கார்த்தியல் சிறுகதைத் தொகுப்பை வம்சி வெளியிட்டது.
தமிழ் இலக்கியப் பரப்பில் ராம் தங்கத்துக்கு தனித்துவ அடையாளத்தை ஏற்படுத்திக் கொடுத்த திருக்கார்த்தியல் தொகுப்பு 2019 ஆம் ஆண்டிற்கான ‘சுஜாதா விருது, வடசென்னை தமிழ் இலக்கிய விருது, சௌமா இலக்கிய விருது, படைப்பு இலக்கிய விருது, அன்றில் இலக்கிய விருது, 2023 ஆம் ஆண்டிற்கான சாகித்ய அகாடமியின் யுவ புரசுகார் விருது எனப் பல்வேறு விருதுகளைப் பெற்றது.  
2019 ஆம் ஆண்டில் தமிழின் மூத்த எழுத்தாளரான பொன்னீலனின் வாழ்நாள் இலக்கிய செயல்பாட்டையும் அவரின் படைப்புலகம் குறித்தும் எழுதப்பட்ட கட்டுரைகளை தொகுத்து பொன்னீலன்-80 என்ற புத்தகத்தை வெளியிட்டார்.  
2020 ஆம் ஆண்டு சிங்கப்பூர் மாயா இலக்கிய வட்டம் நடத்திய குறுநாவல் போட்டியில் ராம் தங்கம் எழுதிய ராஜவனம் என்ற குறுநாவலுக்கு பரிசு கிடைத்தது. படைப்பு இலக்கிய விருதும், விஜயா வாசகர் வட்டம் வழங்கும் கவிஞர் மீரா விருதும் இந்நூலுக்காக வழங்கப்பட்டன.  
2021 ஆம் ஆண்டு இரண்டாவது சிறுகதைத் தொகுப்பான புலிக்குத்தி வம்சி வெளியீடாக வெளிவந்தது. 2021 ஆம் ஆண்டிற்கான சிறந்த சிறுகதைத் தொகுப்புக்கான சௌமா இலக்கிய விருதையும், படைப்பு இலக்கிய விருதையும் இந்நூல் பெற்றது.  
தான் சென்று வந்த பயண அனுபவங்களை மையமாக வைத்து கடவுளின் தேசத்தில் என்ற பெயரில் ஒரு புத்தகமாக கொண்டு வந்துள்ளார். படைப்பு இலக்கியக் குழுமத்தின் 2023 ஆம் ஆண்டிற்கான சிறந்த கட்டுரை நூலுக்கான விருது இந்நூலுக்கு கிடைத்தது.  
சூரியனை எட்ட ஏழு படிகள், காட்டிலே ஆனந்தம், ஒரு சுண்டெலியின் கதை ஆகிய சிறுவர் கதைகளை ஆங்கிலத்தில் இருந்து தமிழுக்கு ராம் தங்கம் மொழி பெயர்த்துள்ளார்.  
ராம் தங்கம் எழுதிய குமரிமாவட்டம் சார்ந்த வரலாற்றுக் கட்டுரைகள் ‘சிதறால்’ என்ற பெயரில் அமேசான் கிண்டிலில் மின்நூலாக வெளிவந்துள்ளது.
# ராம் தங்கம்

## விருதுகள்

- தெற்கு எழுத்தாளர் இயக்க விருது
- சுஜாதா விருது
- படைப்பு இலக்கிய விருது.
- அசோகமித்திரன் விருது
- வடசென்னை தமிழ்ச்சங்கம் இலக்கிய விருது
- சௌமா இலக்கிய விருது
- அன்றில் வளர் தமிழ் சிறுகதையாளர் விருது
- கவிஞர் மீரா விருது
- சாகித்திய அகாதெமியின் யுவபுரசுகார் விருது
# புனா டீ அட்டகாமா

நாட்டின் அட்டகாமா பாலைவனத்தின் நீட்சியான புனா டீ அட்டகாமா பாலைவனம் (பச்சை நிறம்), சிலி நாட்டுப் பகுதியில் உள்ள அட்டகாமா பாலைவனம் (ஆரஞ்சு நிறத்தில்)]]
நாட்டின் சலார் டீ அட்டகாமா பாலைவனப் பகுதி]]  
**புனா டீ அட்டகாமா** அல்லது **அட்டகாமா பீடபூமி** (*Puna de Atacama* or *Atacama Plateau*) தென் அமெரிக்கவின் அந்தீசு மலைத்தொடரின் வடக்கில் அமைந்த மேட்டு நிலம் ஆகும். அட்டகாமாக பாலைவனத்தின் நீட்சியான புனா டீ அட்டகாமா மேட்டு நிலம் அர்ஜென்டீனா நாட்டில் 85% மற்றும் சிலி நாட்டில் 15% வரை பரவியுள்ளது. '''
# புனா டீ அட்டகாமா

## புவியியல்

புனா டீ அட்டகாமா மேட்டு நிலம், அந்தீசு மலைத்தொடரில், கடல் மட்டத்திலிருந்து 4500 மீட்டர் உயரத்தில், 1,80,000 சதுர கிலோ மீட்டர் பரப்பில் அர்ஜென்டீனா மற்றும் சிலி நாடுகளில் அமைந்துள்ளது.
# புனா டீ அட்டகாமா

## உப்பு நீர் தடாகங்கள்

அர்ஜென்டினாவில் உள்ள புனா டீ அட்டகாமாவில் உள்ள உலகின் தனித்துவமான உப்பு நீர் தடாகத்தில் 350 கோடி ஆண்டுகளாக வாழும் நுண்ணுயிர்களை கண்டுபிடித்துள்ளனர். இத்தடாகத்தின் நீர் ஆர்சனிக் வேதிப்பொருட்க நிறைந்துள்ளது மற்றும் தற்போதைய கடல்களை விட அதிக உப்புத் தன்மை வாய்ந்ததாக உள்ளது.
# நீலபு ராமி ரெட்டி

**நீலபு ராமி ரெட்டி** (*Neelapu Rami Reddy*) இந்தியாவைச் சேர்ந்த ஒரு தடகள விளையாட்டு வீரராவார். 1965 ஆம் ஆண்டு சூன் மாதம் முதல் தேதியன்று இவர் பிறந்தார். ஆந்திரப் பிரதேச மாநிலத்தைச் சேர்ந்த இவர் விரைவோட்டப் போட்டிகளில் பங்கேற்று தேசிய தடகள வெற்றியாளராகத் திகழ்ந்தார். 1980 ஆம் ஆண்டுகள் மற்றும் 1990 ஆம் ஆண்டுகளின் முதல் பாதியில் பத்தாண்டுகளுக்கு மேலாக இவர் தேசிய போட்டியில் ஆதிக்கம் செலுத்தினார். 1994 ஆம் ஆண்டு போட்டி விளையாட்டுகளில் இருந்து ஓய்வு பெற்ற பிறகு, தென் மத்திய இரயில்வே அணியின் தலைமை பயிற்சியாளராகவும், இந்திய இரயில்வேயின் விரைவோட்டப் பயிற்சியாளராகவும் நியமிக்கப்பட்டார்.
# ஸ்ரீ முக்த்சர் சாகிப்

புகைப்படம்]]  
**சிறீ முக்த்சர் சாகிப்** (*Sri Muktsar Sahib*), இந்தியாவின் பஞ்சாப் மாநிலத்தில் உள்ள முக்த்சர் சாகிப் மாவட்டத்தின் நிர்வாகத் தலைமையிடம் மற்றும் நகராட்சி ஆகும். 2011ம் ஆண்டின் கணக்கெடுப்பின்படி, இதன் மக்கள் தொகை 1,17,085 ஆகும்.சிறீ முக்த்சர் மாவட்டத்தின் சராய்நாகா கிராமத்தில் சீக்கியர்களின் இராண்டாவது குருவான அங்கத் தேவின் பிறந்தார்.இந்நகரத்தில் 29 டிசம்பர் 1705 அன்று முகலாயப் பேரரசுப் படைகளுக்கும், *மாய் பாகோ* எனும் சீக்கியப் பெண் தலைமையிலான 40 சீக்கிய வீரர்களுக்கும் இடையே சண்டை நடைபெற்றது.
# ஸ்ரீ முக்த்சர் சாகிப்

## அமைவிடம்

பஞ்சாப் மாநிலத்தின் தென்மேற்கில், மால்வா பிரதேசத்தில், தார் பாலைவனத்திற்கு வடக்கே அமைந்த சிறீ முக்த்சர் சாகிப் நகரம், சண்டிகர் நகரத்திற்கு கிழக்கே 246 கிலோ மீட்டர் தொலைவிலும், தில்லிக்கு வடமேற்கே 385 கிலோ மீட்டர் தொலைவிலும் உள்ளது.
# ஸ்ரீ முக்த்சர் சாகிப்

## மக்கள் தொகை பரம்பல்

2011ம் ஆண்டின் மக்கள் தொகை கணக்கெடுப்பின்படி,23,644 வீடுகளும்; 23 வார்டுகளும் கொண்ட முக்த்சர் சாகிப் நகரத்தின் மக்கள் தொகை 1,16,747 ஆகும். அதில் ஆண்கள் 61,725 மற்றும் பெண்கள் 55,022 ஆக உள்ளனர். 6 வயதிற்குற்பட்ட குழந்தைகள் 13,981 ஆக உள்ளனர். பாலின விகிதம் 1000 ஆண்களுக்கு 891 பெண்கள் வீதம் உள்ளனர். சராசரி எழுத்தறிவு 76.49% ஆக உள்ளது. பட்டியல் சாதியினரும் பட்டியல் பழங்குடியினரும் முறையே 32.88 % மற்றும் 0 ஆக உள்ளனர். இந்துக்கள் 55.56%, சீக்கியர் 42.77%, இசுலாமியர் 1.09%, கிறித்துவர் 0.34% மற்றும் பிறர் 0.25% ஆக உள்ளனர்இந்நகரத்தில் மால்வாய் கிளைமொழி அதிகம் பேசப்படுகிறது.
# ஸ்ரீ முக்த்சர் சாகிப்

## போக்குவரத்து

### தொடருந்து நிலையம்

குற்றகலப் பாதையால் இணைக்கப்பட்டுள்ள முக்த்சர் சாகிப் தொடருந்து நிலையத்திற்கு அன்றாடம் 12 தொடருந்துகள் வந்து செல்கிறது.
# ஸ்ரீ முக்த்சர் சாகிப்

## இதனையும் காண்க

- மால்வா (பஞ்சாப்)
# ஒல்ப்காங் ஹான்

**ஒல்ப்காங் ஹான்** (*Wolfgang Hahn*) ஒரு செருமானியக் கணிதவியலாளர் ஆவார். இவர் 1911 ஆம் ஆண்டு ஏப்ரல் மாதம் 30 ஆம் தேதி முதல் 1998 ஆம் ஆண்டு ஜனவரி மாதம் 10 ஆம் தேதி வரை வாழ்ந்தார். இவர் சிறப்பு சார்புகளில், குறிப்பாக செங்குத்தான பல்லுறுப்புக்கோவைகளில் ஆய்வு செய்தார்.  
இவர் ஹான் பல்லுறுப்புக்கோவைகள், ஹான் வேறுபாடு, ஹான் க்யூ-கூடுதல் (அல்லது ஜாக்சன் -ஹான்-சிக்லர் க்யூ-கூடுதல்), மற்றும் ஹான்-எக்ஸ்டன் க்யூ-பெசல் சார்பு ஆகியவற்றை அறிமுகப்படுத்தினார். இவர் ஆஸ்திரிய கணித சங்கத்தின் கௌரவ உறுப்பினராக இருந்தார்.
# அயோடோபென்சீன் இருகுளோரைடு

**அயோடோபென்சீன் இருகுளோரைடு** (*Iodobenzene dichloride*) என்பது C<sub>6</sub>H<sub>5</sub>Cl<sub>2</sub>I என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். சுருக்கமாக
(PhICl2) என்ற வாய்ப்பாட்டல் இச்சேர்மம் எழுதப்படுகிறது. குளோரின் கொண்ட அயோடோபென்சீனின் அணைவுச் சேர்மமாக அயோடோபென்சீன் இருகுளோரைடு பார்க்கப்படுகிறது. கரிம வேதியியலுக்கான வினையாக்கியாக இது ஓர் ஆக்சிகரணியாகவும் குளோரினேற்ற முகவராகவும் பயன்படுத்தப்படுகிறது.
# அயோடோபென்சீன் இருகுளோரைடு

## வேதிக் கட்டமைப்பு

ஒற்றை-படிக எக்சுகதிர் படிகவியல் இதன் கட்டமைப்பை தீர்மானிக்க பயன்படுத்தப்பட்டது. மத்திய அயோடின் அணுவை முன்வைத்து T-வடிவ வடிவவியலை ஏற்றுக்கொள்கிறது என வலுவளவு ஓட்டு இலத்திரன் சோடிகளின் தள்ளுகைக் கொள்கையின் மூலம் கணிக்க முடியும்.
# அயோடோபென்சீன் இருகுளோரைடு

## தயாரிப்பு

அயோடோபென்சீன் இருகுளோரைடு நிலைப்புத் தன்மை கொண்டதல்ல என்பதால் பொதுவாக வணிக ரீதியாக கிடைக்காது. குளோரோஃபார்மில் கரைக்கப்பட்ட அயோடோபென்சீனின் கரைசல் வழியாக குளோரின் வாயுவை அனுப்புவதன் மூலம் இது தயாரிக்கப்படுகிறது. இக்கரைசலில் இருந்து வீழ்படிவாக அயோடோபென்சீன் இருகுளோரைடு கிடைக்கிறது. இதே எதிர்வினை வழிகாட்டும் தொழிற்சாலை அளவிலும் (20 கிலோ) பதிவாகியுள்ளது.  
:Ph-I + Cl<sub>2</sub> → PhICl<sub>2</sub>  
ஐதரோகுளோரிக் அமிலத்தின் மீது சோடியம் ஐப்போகுளோரைட்டின் செயல்பாட்டின் மூலம் அமைவிடச் சூழலில் உருவாக்கப்பட்ட குளோரினின் உபயோகத்தை உள்ளடக்கிய ஒரு மாற்று தயாரிப்பு முறையும் விவரிக்கப்படுகிறது.
# அயோடோபென்சீன் இருகுளோரைடு

## வினைகள்

அயோடோபென்சீன் டைகுளோரைடை காரக் கரைசல்களைக் கொண்டு நீராற்பகுப்பு செய்தால் அயோடோசோபென்சீனும் (PhIO) சோடியம் ஐப்போகுளோரைட்டால் ஆக்சிசனேற்றம் செய்தால் அயோடாக்சிபென்சீனும் (PhIO2) உருவாகின்றன.  
கரிமத் தொகுப்பு வினைகளில் அயோடோபென்சீன் இருகுளோரைடு ஆல்கீன்கள் தேர்ந்தெடுக்கப்பட்ட குளோரினேற்றத்திற்கான வினையாக்கியாகப் பயன்படுத்தப்படுகிறது.
# லால் பகதூர் நகர் சட்டமன்றத் தொகுதி

**லால் பகதூர் நகர் சட்டமன்றத் தொகுதி** (*Lal Bahadur Nagar Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். 2009 பொதுத் தேர்தலுக்குச் சற்று முன்பு உருவாக்கப்பட்ட இந்த தொகுதி ரங்கா ரெட்டி மாவட்டத்தில் உள்ள 14 தொகுதிகளில் ஒன்றாகும். இது பெருநகர ஐதராபாத்து மாநகராட்சியின் 24 தொகுதிகளின் ஒன்றாகவும் மல்காஜ்கிரி மக்களவைத் தொகுதியின் ஒரு பகுதியாகவும் உள்ளது. இது லால் பகதூர் நகர் மற்றும் அதன் சுற்றுப்புறங்களை உள்ளடக்கியது.
# லால் பகதூர் நகர் சட்டமன்றத் தொகுதி

## மண்டலங்கள்

சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:
# லால் பகதூர் நகர் சட்டமன்றத் தொகுதி

## தொகுதியின் பரப்பளவு

2002ஆம் ஆண்டின் எல்லை நிர்ணயச் சட்டத்தின்படி இத்தொகுதி 2009 பொதுத் தேர்தலுக்கு முன்பு உருவாக்கப்பட்ட ஒரு புதிய தொகுதியாகும்; .  
சட்டமன்றத் தொகுதி தற்போது பின்வரும் சுற்றுப்புறங்களை உள்ளடக்கியது:
| எல்பி நகர் | ரங்கா ரெட்டி |  |
| --- | --- | --- |
| சம்பாபேட் |  |  |
| கர்மங்காட் |  |  |
| வனஸ்தலிபுரம் |  |  |
| **ஹயாத் நகர்** |  |  |
| ரங்கா ரெட்டி | ஐதராபாத்து |  |
| தில்சுக்நகர் | ரங்கா ரெட்டி |  |
| **சரூர்நகர்** (பகுதி) |  |  |
| காடியன்னாரம் (பகுதி) |  |  |
| பிஎன் ரெட்டி நகர் | ரங்கா ரெட்டி | } |
# லால் பகதூர் நகர் சட்டமன்றத் தொகுதி

## சட்டமன்ற உறுப்பினர்கள்

| காலம் | சட்டமன்ற உறுப்பினர் | கட்சி |
| --- | --- | --- |
| 2009-14 | டி. சுதீர் ரெட்டி | இந்திய தேசிய காங்கிரசு |
| 2014-2018 | ஆர். கிருஷ்ணையா | தெலுங்கு தேசம் கட்சி |
| 2018-2023 | டி. சுதீர் ரெட்டி | இந்திய தேசிய காங்கிரசு |
| 2023- | பாரத் இராட்டிர சமிதி | } |
# என்றி இரெபெல்லோ

**என்றி மால்கம் இரெபெல்லோ** (*Henry Malcolm Rebello*) இந்தியாவைச் சேர்ந்த ஒரு தடகள விளையாட்டு வீரராவார். என்றி மால்கம் இரெபெல்லோ என்ற பெயராலும் இவர் அறியப்படுகிறார். 1928 ஆம் ஆண்டு நவம்பர் மாதம் 17 ஆம் தேதியன்று இவர் பிறந்தார். மும்முறை தாண்டும் விளையாட்டில் இந்தியாவின் பிரதிநிதியாக இவர் பங்கேற்று விளையாடினார். 1948 ஆம் ஆண்டு இலண்டனில் நடந்த இந்தியாவின் முதல் சுதந்திர ஒலிம்பிக் போட்டியில் பங்கேற்றார். இந்திய விமானப்படையில் 1980 ஆம் ஆண்டு இந்திய இராணுவத்தில் கர்னலுக்கு இணையாகக் கருதப்படும் ஒரு குழு தலைவராக பணியிலிருந்து ஓய்வு பெற்றார்.  
என்றி இரெபெல்லோ 2013 ஆம் ஆண்டு ஆகத்து மாதம் 27 ஆம் தேதியன்று காலமானார்.
# இராஜேந்திரநகர் சட்டமன்றத் தொகுதி

**இராஜேந்திரநகர் சட்டமன்றத் தொகுதி** (*Rajendranagar Assembly constituency*) என்பதுஇந்தியாவின் தெலங்காணா சட்டப் பேரவையின் சட்டமன்றத் தொகுதியாகும். இது ரங்கா ரெட்டி மாவட்டத்தில் உள்ள தொகுதிகளில் ஒன்றாகும். இது செவெள்ள மக்களவைத் தொகுதியின் ஒரு பகுதியாகும். பெருநகர ஐதராபாத்து மாநகராட்சியின் 24 தொகுதிகளில் இதுவும் ஒன்றாகும்.  
டி.பிரகாசு கவுட் தற்போது இத்தொகுதியின் சட்டமன்ற உறுப்பினராக உள்ளார்.
# இராஜேந்திரநகர் சட்டமன்றத் தொகுதி

## கண்ணோட்டம்

இது 2009 பொதுத் தேர்தலில் (2002ஆம் ஆண்டின் எல்லை நிர்ணயச் சட்டத்தின்படி) செவெள்ளா சட்டமன்றத் தொகுதியிலிருந்து பிரிக்கப்பட்டு புதிதாக உருவாக்கப்பட்ட தொகுதியாகும். இராஜேந்திரநகர் சட்டமன்றத் தொகுதியில் நான்கு நகராட்சிப் பிரிவுகள் உள்ளன - சிவராம்பள்ளி, மைலார்தேவ்பள்ளி, இராஜேந்திரநகர் மற்றும் அத்தாப்பூர். ஹாசன் நகர் மற்றும் சாசுதிரிபுரம் போன்ற பகுதிகள் பழைய நகரப் பகுதிகளான பகதூர்புரா மற்றும் சந்திரயாங்குட்டாவின் மையப்பகுதியை எல்லையாகக் கொண்டுள்ளன. சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது
# இராஜேந்திரநகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2009 | டி. பிரகாசு கவுட் | தெலுங்கு தேசம் கட்சி |
| 2014 |  |  |
| 2018 | தெலங்காணா இராட்டிர சமிதி |  |
| 2023 | பாரத் இராட்டிர சமிதி | } |
# இராஜேந்திரநகர் சட்டமன்றத் தொகுதி

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# கமல்சீத்து சாந்து

**கமல்சீத்து சாந்து** (*Kamaljeet Sandhu*) இந்தியாவைச் சேர்ந்த ஒரு தடகள விளையாட்டு வீரராவார். கமல்சீத்து கவுர் கூனர் என்ற பெயராலும் இவர் அறியப்படுகிறார். 1948 ஆம் ஆண்டு ஆகத்து மாதம் 20 ஆம் தேதியன்று இவர் பிறந்தார். சிந்தியா கன்யா வித்யாலயாவின் முன்னாள் மாணவராக அறியப்படுகிறார். 1970 ஆம் ஆண்டு நடைபெற்ற பேங்காக்கு ஆசிய விளையாட்டுப் போட்டிகளில் 400 மீ ஓட்டப்பந்தயத்தில் தங்கப் பதக்கம் வென்ற இந்தியப் பெண் வீராங்கனையான இவர் பந்தய தூரத்தை 57.3 வினாடிகளில் கடந்தார். ஆசிய விளையாட்டுப் போட்டிகளில் தனிநபர் தங்கப் பதக்கம் வென்ற முதல் இந்தியப் பெண் வீராங்கனை என்ற சிறப்புக்குரியவராகக் கருதப்படுகிறார். இந்தியாவின் பஞ்சாப் மாநிலத்தைச் சேர்ந்த இவருக்கு 1971 ஆம் ஆண்டில் பத்மசிறீ விருது வழங்கப்பட்டது.  
1971 ஆம் ஆண்டு இத்தாலி நாட்டின் டுரினில் நடைபெற்ற உலக பல்கலைக்கழக விளையாட்டுப் போட்டியில் 400 மீட்டர் ஓட்டப் பந்தயத்தில் இறுதிப் போட்டியாளர்களில் ஒருவராக இருந்தார். 1972 ஆம் ஆண்டு நடைபெற்ற மியூனிக் ஒலிம்பிக்கில் பெண்கள் 400 மீட்டர் ஓட்டத்தில் பங்கேற்றார். 1973 ஆம் ஆண்டு தடகளப் போட்டிகளில் இருந்து ஓய்வு பெற்றார்.  
தேசிய அளவிலான கூடைப்பந்து மற்றும் பல்கலைக்கழகங்களுக்கு இடையேயான வளைதடிப் பந்தாட்ட வீரராகவும் இருந்தார். 1982 ஆம் ஆண்டு நடைபெற்ற ஆசிய விளையாட்டுப் போட்டிகளுக்கு இந்தியப் பெண்கள் ஓட்டப்பந்தய அணியின் பயிற்சியாளராகச் சென்றார்.
# சோரா சிங்

**சோரா சிங்** (*Zora Singh*) இந்தியாவைச் சேர்ந்த ஒரு தடகள விளையாட்டு வீரராவார். 1928 ஆம் ஆண்டு சூன் மாதம் 06 ஆம் தேதியன்று லூதியானா மாவட்டத்தில் உள்ள தல்வாண்டி குர்த் கிராமத்தில் தனோவா சாதியைச் சேர்ந்த ஜாட் குடும்பத்தில் இவர் பிறந்தார். 1960 ஆம் ஆண்டு இத்தாலியின் ரோம் நகரத்தில் நடந்த கோடைகால ஒலிம்பிக்கில் இந்தியாவை பிரதிநிதித்துவப்படுத்தினார். ஆண்கள் 20 கிலோமீட்டர் நடைப் போட்டியில் 1:43:19.8 என்ற நேரத்தில் கடந்து 20 ஆவது இடத்தைப் பிடித்தார். இதே ஒலிம்பிக் போட்டியில் 50 கிலோமீட்டர் நடைப்போட்டியில் 4-37:44.6 என்ற நேரத்தில் கடந்து எட்டாவது இடத்தைப் பிடித்தார். 2005 ஆம் ஆண்டு அக்டோபர் மாதம் 9 ஆம் தேதியன்று சோரா சிங் காலமானார்.
# கடல் கல்லறை

**கடல் கல்லறை** (Marine Cemetery) என்பது இந்தியாவின் கேரள மாநிலத்திலுள்ள கோழிக்கோட்டின் பேப்பூர் கடற்கரையில் அமைந்துள்ள ஒரு கலை நிறுவல் அமைப்பாகும். அழிந்து வரும் ஒன்பது கடல் மற்றும் ஆற்றங்கரை உயிரினங்களுக்காக இந்நிறுவல் அர்ப்பணிக்கப்பட்டுள்ளது. முன்னதாக கடற்கரையில் இருந்து சேகரிக்கப்பட்ட 2,000 நெகிழிக் குப்பிகளால் ஆனதாகும். கடல் கல்லறை 2019 ஆம் ஆண்டில் திறக்கப்பட்டது.
# கடல் கல்லறை

## வரலாறு

நெகிழிக் கழிவுகள், நீர் மாசுபாடு, காலநிலை மாற்றம் மற்றும் அதிகப்படியான சுரண்டல் போன்றவற்றால் அழிந்து வரும் கடல் மற்றும் ஆற்றங்கரை உயிரினங்களுக்காக கடல் கல்லறை அர்ப்பணிக்கப்பட்டுள்ளது . கலை நிறுவல் அமைப்பு ஒரு விழிப்புணர்வு முயற்சியாகும்.  
நவம்பர் 2019 ஆம் ஆண்டு நவம்பர் மாதத்தில் சுமார் 80 தன்னார்வலர்கள் குழு பேப்பூர் கடற்கரையை சுத்தம் செய்து 800 கிலோவுக்கும் மேற்பட்ட நெகிழிக் குப்பையை சேகரித்தது. இக்குப்பை மறுசுழற்சிக்காக கோழிக்கோடு மாநகராட்சியிடம் ஒப்படைக்கப்பட்டது. 2,000 நெகிழிக் குப்பிகள் மட்டும் ஒப்படைக்காமல் விடப்பட்டன, பின்னர் அவை கலை நிறுவலுக்குப் பயன்படுத்தப்பட்டன. பேப்பூர் துறைமுக நிர்வாகம், கோழிக்கோடு மாவட்ட அதிகாரிகள் மற்றும் சுற்றுச்சூழல், வனம் மற்றும் காலநிலை மாற்ற அமைச்சகத்தின் தூய்மையான கடற்கரை இயக்கத்தின் கீழ், காலநிலை ஆர்வலர் ஆகாசு ராணிசன் மற்றும் சொறிமீன் நீர்விளையாட்டு அமைப்பினர் மூலம் இந்த நினைவுச்சின்னம் உருவாக்கப்பட்டது. உலக வனவிலங்கு பாதுகாப்பு தினமான திசம்பர் மாதம் 4 ஆம் தேதியன்று 2019 ஆம் ஆண்டு கோழிக்கோடு மாவட்ட ஆட்சியர் எசு.சாம்பசிவ ராவ் மற்றும் பேப்பூர் தொகுதி சட்டமன்ற உறுப்பினர் வி.கே.சி மம்மது கோயா ஆகியோரால் திறக்கப்பட்டது.
# கடல் கல்லறை

## நிறுவல்

இந்த நிறுவலில் ஒன்பது குறிப்பான்கள் உள்ளன, ஒவ்வொன்றும் அழிந்து வரும் கடல் மற்றும் ஆற்றங்கரை உயிரினங்களுக்காக அர்ப்பணிக்கப்பட்டவையாகும். கல்லறை வடிவ இரும்பு சட்டங்களில் நெகிழிக் குப்பிகளால் இவை கட்டப்பட்டுள்ளன. இவற்றில் எட்டு குறிப்பான்கள் உயரத்தில், கடல் குதிரை, கிளி மீன், தோல்முதுகு ஆமை, , கடல் ஆமைகள், கழுகு கதிர் மீன்கள், வேளா மீன், ஆவுளியா அல்லது கடற்பசு, வரிக்குதிரை சுறா, மற்றும் சுத்தியல் சுறா ஆகிய உயிரினங்களுக்காக அர்ப்பணிக்கப்பட்டுள்ளன. எஞ்சியிருக்கும் ஒரு குறிப்பான் உயரம் கொண்டதாகும். அழிந்து வரும் பூர்வீக நன்னீர் மீன் இனமான உரோசுலின் சுறாவுக்கு அர்ப்பணிக்கப்பட்டுள்ளது.
# அப்சரா திரையரங்கம்

**அப்சரா திரையரங்கம்** (*Apsara Theatre*) இந்தியாவின் தென்னிந்திய மாநிலமான கேரளாவிலுள்ள கோழிக்கோடு நகரத்தில் அமைந்துள்ளது. 1971 ஆம் ஆண்டு முதல் 2023 ஆம் ஆண்டு வரை இத்திரையரங்கம் இயங்கி வந்தது. கோழிக்கோடு இரயில் நிலையம் அருகே இணைப்புச் சாலையில் இத்திரையரங்கம் அமைந்திருந்தது . 1013 இருக்கைகளுடன் இருந்த அப்சரா திரையரங்கம் கேரளாவின் மிகப்பெரிய திரையரங்குகளில் ஒன்றாகும். இத்திரையரங்கம் கோழிக்கோட்டின் பாரம்பரிய அடையாளமாகவும் இருந்தது.
# அப்சரா திரையரங்கம்

## கண்ணோட்டம்

அப்சரா திரையரங்கம் 8 ஆகஸ்ட் 1971 ஆம் ஆண்டு ஆகத்து மாதம் 8 ஆம் தேதியன்று மலையாள நடிகர்களான பிரேம் நசீர் மற்றும் சாரதா ஆகியோரால் திறக்கப்பட்டது. ஒரு குடும்பத்திற்குச் சொந்தமான இந்த திரையரங்கம் தொம்மன் இயோசப் கொச்சுப்புரைக்கால் என்பவரால் நிறுவப்பட்டது. 70.70 மிமீ திரையுடன் இத்திரையரங்கம் திறக்கப்பட்ட நேரத்தில், அப்சரா திரையரங்கம் கேரளாவின் மிகப்பெரிய குளிரூட்டப்பட்ட திரையரங்கம் என்று விளம்பரப்படுத்தப்பட்டது. கேரளாவில் 1000 எண்ணிக்கைக்கும் மேற்பட்ட இருக்கைகள் கொண்ட சில திரையரங்குகளில் இதுவும் ஒன்றாகும். அப்சராவில் திரையிடப்பட்ட முதல் திரைப்படம் ஏ வின்சென்ட் இயக்கிய அபிசாத்யம் திரைப்படமாகும். 2023 ஆம் ஆண்டு மே மாதத்தில் குடும்ப உறுப்பினர்களிடையே ஏற்பட்ட சில கருத்து வேறுபாடுகள் காரணமாக அப்சரா திரையரங்கம் மூடப்படுவதை எதிர்கொண்டதாக தகவல்கள் வெளிவந்தன. மேலும் பல்திரை திரையரங்குகளின் வருகையால், ஒற்றைத் திரை திரையரங்குகள் இயக்குவது நிதி ரீதியாக இலாபகரமாக இல்லை. சூன் மாதம் 28 ஆம் தேதியன்று *திரிசங்கு* திரைப்படத்தை திரையிட்டு அப்சரா தனது கடைசி காட்சியை நடத்தியது. இது கேரளாவின் மிகப்பெரிய திரையரங்குகளில் ஒன்றாகவும், கோழிக்கோட்டில் உள்ள மிகப்பெரிய ஒற்றைத் திரையரங்கமாகவும் இருந்தது.
# சிறந்த திரைப்படத்திற்கான ஜீ திரைப்பட விருது

**சிறந்த திரைப்படத்திற்கான ஜீ திரைப்பட விருது** இந்த விருதுக்கான சிறந்த திரைப்படங்கள் இந்திய பொது மக்களால் தேர்ந்தெடுக்கப்படுகின்றனர். வெற்றியாளர்கள் மார்ச் மாதம் அறிவிக்கப்படுவார்கள்.
# மெட்ராஸ் இராணுவம்

**மெட்ராஸ் இராணுவம்** (*Madras Army*) என்பது பிரித்தானியப் பேரரசின் ஒரு பகுதியாக இருந்த பிரித்தானிய இந்தியாவின் மூன்று இராசதானிகளில் ஒன்றான மதராசு இராசதானியின் (மதராசு மாகாணம்) இராணுவம் ஆகும்.  
1858 இந்திய அரசாங்கச் சட்டத்தின்படி ( 1857 இன் இந்தியக் கிளர்ச்சிக்குப் பின் நிறைவேற்றப்பட்டது) மூன்று இராசதானிகளும் பிரித்தானிய அரசரின் நேரடி அதிகாரத்தின் கீழ் கொண்டவரப்பட்ட காலம் வரை, இந்த இராசதானி இராணுவங்களும், இராசதானிகளைப் போலவே, கிழக்கிந்திய நிறுவனத்தைச் சேர்ந்தவையாக இருந்தன.  
1895 இல் மூன்று இராசதானி இராணுவங்களும் இந்திய இராணுவத்தில் இணைக்கப்பட்டன.
# மெட்ராஸ் இராணுவம்

## உருவாக்கமும் ஆரம்பகால வரலாறும்

கிழக்கிந்திய நிறுவனம் தன் வணிக நலன்களைப் பாதுகாக்க வேண்டி மெட்ராஸ் இராணுவத்தை உருவாக்கியது. இதில் பெரும்பாலும் பயிற்சி பெறாத வீரர்களே இருந்தனர், சிலர் வெறும் கைகளோடு இருந்தனர். 1746 இல் பிரெஞ்சு தாக்குதல் மற்றும் மதராசைக் கைப்பற்றியது போன்றவை இராணுவத்தை மேம்படுத்தவேண்டிய கட்டாயத்தை ஆங்கிலேயர்களுக்கு உருவாக்கியது. 1757 ஆம் ஆண்டில், கிழக்கிந்திய கம்பெனி நன்கு பயிற்சி பெற்ற இராணுவ அலகுகளை உருவாக்கவும், பிரதேசங்களைக் கைப்பற்றி, உள்ளூர் ஆட்சியாளர்களிடம் விசுவாசத்தைக் கோரவும் முடிவு செய்தது.  
உதிரியாக ஒழுங்கமைக்கப்பட்ட இராணுவப் பிரிவுகள் பின்னர் உள்ளூர் படைகளை வழிடத்தும் இந்திய அதிகாரிகளுடன் படைப்பிரிவுகளாக இணைக்கப்பட்டன. இந்த துருப்புக்கள் நடத்திய முதல் பெரிய தாக்குதல் நடவடிக்கைகளில் ஒன்று 1760 இல் வந்தவாசிப் போர் ஆகும். துருப்புக்கள் அவற்றின் வெற்றிக்காக மிகவும் பாராட்டப்பட்டன. அதற்கு முன்னதாக பிளாசி போருக்குப் பிறகு வரலாற்றையும் தனிப்பட்ட இடத்தைப் பிடித்த இளம் கிளைவின் தலைமையின் கீழ் இந்தப் படையில் பெரும் பகுதி வங்காளத்திற்கு அனுப்பப்பட்டது.  
மெட்ராஸ் இராணுவ அதிகாரிகள் ஆரம்ப ஆண்டுகளில் வீரர்களின் உள்ளூர் பழக்கவழக்கங்கள், சாதி சடங்குகள், உடை, சமூகப் படிநிலை ஆகியவற்றில் மிகுந்த கவனத்துடன் இருந்தனர். சில முதன்மை நில உரிமையாளர்களும் மதராஸ் இராணுவத்தில் சேர்ந்தனர், அவர்களில் ஒருவர் மதுரையைச் சேர்ந்த பிரபுக்களில் ஒருவரான மூடூ (முத்து) நாயக்கர் என்று பதிவு செய்யப்பட்டுள்ளது. இராணுவம் விரிவடைந்தது இதனால் பெரும்பாலும் கும்பினியைச் சேர்ந்த அதிகாரிகள் புதியதாக வந்ததால், தலைமைத்துவ பாணி மற்றும் வீர்களின் கவனிப்பு மோசமானதாக மாறியது. மதராஸ் இராணுவத்தில் மிகவும் பிரபலமான நிகழவு வேலூர் கலகம் ஆகும். திப்பு சுல்தான் கொல்லப்பட்ட பிறகு, அவரது இரண்டு மகன்களும் வேலூர்க் கோட்டையில் ஆங்கிலேயர்களால் காவலில் வைக்கப்பட்டனர். 1806 ஆம் ஆண்டு சூலை 10 ஆம் நாள் இரவு வேலூர் கோட்டையின் காவல் பணியில் இருந்த மூன்று மதராசி படைப்பிரிவுகளைச் சேர்ந்த வீரர்கள் கலகத்தில் ஈடுபட்டனர். அதில் 129 பிரித்தானிய அதிகாரிகளும், வீரர்களும் கொல்லப்பட்டனர். இராணுவ மற்றும் அரசியல் குறைகளின் சேர்க்கையால் ஏற்பட்ட இந்த எழுச்சி, மெட்ராஸ் குதிரைப்படையை உள்ளடக்கிய ஒரு படையால் சில மணிநேரங்களில் ஒடுக்கப்பட்டது.  
1830களில் மெட்ராஸ் இராணுவம் உள்நாட்டுப் பாதுகாப்பு மற்றும் குடிமை நிர்வாகத்திற்கான பணிகளில் அக்கறை கொண்டிருந்தது. இது பல இனத்தவரைக் கொண்ட இராணுவமாக இருந்தது. இதில் இருந்த பிரித்தானிய அதிகாரிகள் ஆசிய மொழிகளை கற்கவும் பேசவும் ஊக்குவிக்கப்பட்டனர். இந்த இராணுவத்தின் உயர்ந்த ஒழுக்கமும் பயிற்சியும் கொண்ட மெட்ராஸ் இராணுவம் 1832-33 இல் விசாகப்பட்டினம் மாவட்டத்தில் ஏற்பட்ட ஒரு கிளர்ச்சியை அடக்கி உதவியது.
# மூப்பைநாடு

**மூப்பைநாடு** (*Muppanad*) இந்தியாவின் கேரள மாநிலத்தில் வயநாடு மாவட்டத்தில் உள்ள மேப்பாடிக்கு அருகில் உள்ள ஒரு கிராமமாகும்.
# மூப்பைநாடு

## மக்கள்தொகையியல்

ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி மூப்பைநாடு கிராமத்தின் மக்கள் தொகை 22,935 ஆக இருந்தது. இம்மக்கள் தொகையில் 11,344 ஆண்களும் 11,591 பெண்களும் இருந்தனர்.
# மூப்பைநாடு

## போக்குவரத்து

மூப்பைநாடு கிராமம் கோழிக்கோடு இரயில் நிலையத்திலிருந்து சாலை வழியாக 82 கிலோமீட்டர் தொலைவில் உள்ளது. இந்த சாலையில் ஒன்பது கொண்டை ஊசி வளைவுகள் உள்ளன. அருகிலுள்ள பெரிய விமான நிலையம் கோழிக்கோடு விமான நிலையமாகும். கிழக்கே உள்ள சாலை இக்கிராமத்தை மைசூர் மற்றும் பெங்களூருடன் இணைக்கிறது. பந்திப்பூர் தேசிய வனப்பகுதி வழியாகச் செல்வதால் இந்தக் கிராமத்தின் வழியாக இரவுப் பயணம் அனுமதிக்கப்படுகிறது. அருகிலுள்ள இரயில் நிலையம் மைசூர் இரயில் நிலையம் ஆகும். பெங்களூரு மற்றும் கோழிக்கோடு விமான நிலையங்களும் அருகில் உள்ளன.
# சாசூ மக்கள்

சசூ மக்களை போர்க்கைதிகளாக பிடித்துச் செல்லும் காட்சி, மெடிநெத் அபு கோயில் கல்வெட்டு]]  
**சாசூ மக்கள்** (*Shasu*), எகிப்தின் மூன்றாம் இடைநிலைக் காலத்தின் |(கிமு 1069 - கிமு 664) போது, பண்டைய அண்மை கிழக்கின், தெற்கு லெவெண்ட் பிரதேசத்தில் செமித்திய மொழி பேசும் கால்நடைகளை மேய்த்துக் கொண்டு, கூடாரங்களிள் தங்கி வாழும் நாடோடிக் குழுவினர் ஆவார். சாசூ மக்கள் அதிகமாக சினாய் தீபகற்பம், கானான் தேசம் மற்றும் தற்கால இஸ்ரேல் வடக்கு மற்றும் தெற்கு பகுதிகளில் அதிகம் வாழ்ந்தனர்.இமக்களில் சிலர் பண்டைய எகிப்திய இராச்சியத்தினருக்கும் மற்றும் மெசொப்பொத்தேமியா இராச்சியத்தினருக்கும் கூலிப்படையினராக செயல்பட்டனர்.. சில அறிஞர்கள் சாசூ மக்களை இசுரயேலர் மற்றும் யாவே கடவுளுடன் தொடர்புறுத்தி பேசுகின்றனர்.
# சாசூ மக்கள்

## வரலாறு

கிமு 15ம் நூற்றாண்டுகளில் சாசூ மக்கள் குறித்த குறிப்புகள் ஜோர்டான் பகுதிகளில் காணப்படுகிறது. மேலும் பண்டைய எகிப்தியர்களின் எதிரிகளின் பட்டியலில் சாசூ மக்கள் உள்ளனர் என்பதை மூன்றாம் அமென்கோதேப் (கிமு 1391–1353) தற்கால வடக்கு சூடான் நாட்டின் சொலெப் கோயில் தூண்களில் பொறிக்கப்பட்டதன் மூலம் அறியப்படுகிறது.
.
எகிப்திய மன்னர்களான இரண்டாம் ராமேசஸ் மற்றும் மெர்நெப்தா ஆட்சிக் காலங்களில் சாசூ மக்கள் எகிப்து, கானான் தேசங்களிலிருந்து தறால ஜோர்டான் பகுதிகளுக்கு விரட்டியடிக்கப்பட்டனர். எகிப்து இராச்சியம் வீழ்ச்சியடைந்த பின்னர் சாசூ மக்கள் மீண்டும் சாசூ மக்கள் கானான் தேசத்தின் குடியேறினர். கடல் மக்களின் வருகையால் இறுதியில் சாசூ மக்கள் மறைந்து போயிருக்கலாம் எனக்கருதப்படுகிறது..
# சாசூ மக்கள்

## சாசூ மக்களின் *யாவே* (*Yhw*) கடவுள்

எகிப்திய வீரர்கள், சாசூ போர்க் கைதிகளை அடிக்கும் காட்சி, கிமு 1274]]  
மூன்றாம் அமென்கோதேப் (கிமு 14ம் நூற்றாண்டு) மற்றும் இரண்டாம் ராமேசஸ் (கிமு 13ம் நூற்றாண்டு) காலத்திய இரண்டு எகிப்திய நூல்களில் சாசூ மக்கள் வழிபட்ட யாவே கடவுள் குறித்த குறிப்புகள் உள்ளது.
# யூரோப்பியம்(III) ஆர்சனேட்டு

**யூரோப்பியம்(III) ஆர்சனேட்டு** (*Europium(III) arsenate*) என்பது EuAsO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியத்தின் ஆர்சனேட்டு உப்பாக இது வகைப்படுத்தப்படுகிறது. 22.53±0.03 என்ற pKsp,c மதிப்புள்ள வெப்ப நிலைப்புத் தன்மையை யூரோப்பியம்(III) ஆர்சனேட்டு கொண்டுள்ளது. செனோடைம் கட்டமைப்புடன் நிறமற்ற படிகங்களாக இச்சேர்மம் காணப்படுகிறது.  
: Na<sub>3</sub>AsO<sub>4</sub> + EuCl<sub>3</sub> → 3 NaCl + EuAsO<sub>4</sub>↓  
யூரோப்பியம்(III) ஆக்சைடை (Eu<sub>2</sub>O<sub>3</sub>) ஆர்சனிக் பெண்டாக்சைடு (As<sub>2</sub>O5) உடன் சேர்த்து வினைபுரியச் செய்வதன் மூலம் யூரோபியம்(III) ஆர்சனேட்டைப் பெறலாம்.
:Eu<sub>2</sub>O<sub>3</sub> + As<sub>2</sub>O<sub>5</sub> → 2EuAsO<sub>4</sub>
# சமாரியம் ஆர்சனேட்டு

**சமாரியம் ஆர்சனேட்டு** (*Samarium arsenate*) என்பது SmAsO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியத்தின் ஆர்சனேட்டு உப்பாக இது வகைப்படுத்தப்படுகிறது. 22.73±0.08 என்ற pKsp,c மதிப்புள்ள வெப்ப நிலைப்புத் தன்மையை சமாரியம் ஆர்சனேட்டு கொண்டுள்ளது.
# சமாரியம் ஆர்சனேட்டு

## தயாரிப்பு

சமாரியம்(III) குளோரைடு (SmCl<sub>3</sub>) கரைசலில் சோடியம் ஆர்சனேட்டை (Na<sub>3</sub>AsO<sub>4</sub>) சேர்த்து வினைபுரியச் செய்வதன் மூலம் சமாரியம் ஆர்சனேட்டைத் தயாரிக்கலாம்:  
:
# இந்திய அரசு சட்டம் 1858

**இந்திய அரசாங்கச் சட்டம் 1858** (*Government of India Act 1858*) என்பது ஐக்கிய இராச்சியத்தின் நாடாளுமன்றத்தின் ஒரு சட்டமாகும். இது 1858 ஆகத்து இரண்டாம் நாள் நிறைவேற்றப்பட்டது. இதன் விதிகளானது பிரித்தானிய கிழக்கிந்திய நிறுவனம் (அதுவரை நாடாளுமன்றத்தின் மேற்பார்வையில் பிரித்தானிய இந்தியாவை ஆண்டது) கலைக்கப்பட வேண்டும். அதன் செயல்பாடுகளை பிரித்தானிய அரசியின் கட்டுப்பாட்டில் கொண்டுவர வேண்டும் என்பதாகும். இங்கிலாந்தின் அப்போதைய தலைமை அமைச்சர் லார்ட் பால்மர்ஸ்டன், இந்திய அரசாங்கத்தின் அப்போதைய அமைப்பில் இருந்த மோசமான குறைபாடுகளைக் குறிப்பிடும் வகையில், கிழக்கிந்திய நிறுவனத்திடம் இருந்து இந்திய அரசாங்கத்தின் கட்டுப்பாட்டை இங்கிலாந்து அரசிக்கு மாற்றுவதற்கான மசோதாவை அறிமுகப்படுத்தினார். இருப்பினும், இந்த மசோதாவை நிறைவேற்றப்படுவதற்கு முன்பு, பால்மர்ஸ்டன் வேறொரு சிக்கலினால் பதவி விலக வேண்டிய நிலைக்கு ஆளானார். பின்னர் டெர்பியின் 15வது ஏர்ல் எட்வர்ட் ஸ்டான்லி (பின்னர் இந்தியாவின் முதல் வெளியுறவுத்துறை செயலாளராக ஆனார்) மற்றொரு மசோதாவை அறிமுகப்படுத்தினார், இது முதலில் "இந்தியாவின் சிறந்த நிர்வாகத்திற்கான சட்டம்" என்று அழைக்கப்பட்டது. இது 1858 ஆகத்து இரண்டாம் நாள் நிறைவேற்றப்பட்டது. இந்தச் சட்டம் இந்தியாவை நேரடியாகவும் அரசியின் பெயரால் ஆளப்பட வேண்டும் என்று குறிப்பிட்டது.
# இந்திய அரசு சட்டம் 1858

## வரலாறு

வெளியிடப்பட்ட "இந்தியாவின் (சமஸ்தான) இளவரசர்கள், தலைவர்கள் மற்றும் மக்களுக்கு" பிரகடனம் என்னும் விக்டோரியா அரசியின் பேரறிக்கை.]]
1857 ஆம் ஆண்டுய இந்தியக் கிளர்ச்சியே பிரித்தானிய அரசாங்கம் இச்சட்டத்தை நிறைவேற்ற கட்டாயப்படுத்தியது. விக்டோரியா அரசியின் பேரறிக்கையின் ("இளவரசர்கள், தலைவர்கள் மற்றும் இந்திய மக்களுக்கு" என்ற பிரகடனம்) தொடர்ச்சியாக இந்தச் சட்டம் இயற்றப்பட்டது. அவ்வறிக்கையில் இந்திய மக்களுக்குக் கீழ்வரும் உறுதிமொழிகள் கூறப்பட்டன : "நீதிவழுவாது அரசாங்கத்தை ஒழுங்குபட நடத்துவது, சமய விசயத்தில் நடு நிலைமையை மேற்கொள்ளுவது, போர் புரியவோ, இராச்சியத்தின் பரப்பைப் பெருக்கவோ நோக்கமின்றி, அரசாங்கத்தார் நாட்டு அரசர்களின் நிலையைச் சீர்குலைக்காமல் ஆதரிப்பது, அவர்களுக்குக் கம்பெனியார் அளித்திருக்கும் வாக்குறுதிகளையும் ஒப்பந்தங்களையும் காப்பாற்றுவது, இந்தியக் குடிகளுக்கு சமயம், வகுப்பு, இனம் இவ்வித வேற்றுமைகளைக் கருதாமல், அவர்களுடைய கல்வி, திறமை, உண்மையான நடத்தை முதலியவற்றை மட்டிலும் சீர்தூக்கி நாட்டு அலுவல்களில் நியமிப்பது, குடிகளின் நன்மையை நாடி இந்திய நாட்டின் கைத்தொழில்களைப் பெருக்குவது, பொது நன்மைக்கான பல நற்காரியங்களில் ஈடுபடுவது" ஆகியவைகளாம்.
# இந்திய அரசு சட்டம் 1858

## மசோதாவின் விதிகள்

- பிரித்தானிய கிழக்கிந்திய நிறுவனம் தன் கட்டுப்பாட்டிலை வைத்துள்ள இந்தியப் பகுதிகளை அரசியிடம் ஒப்படைக்கப்பட வேண்டும். நிறுவனம் இந்தப் பிரதேசங்கள் மீது செலுத்தும் அதிகாரம் நிறுத்தப்படுகிறது. அரசியின் பெயரில் இந்தியா ஆட்சி செய்யப்படும்.
- நிறுவனத்தின் இயக்குநர்கள் பேரவையின் அதிகாரங்களையும் கடமைகளையும் அரசியின் முதன்மை அரசு செயலாளர் ஏற்கிறார். இந்திய அரசு செயலருக்கு உதவ பதினைந்து உறுப்பினர்களைக் கொண்ட குழு நியமிக்கப்படுகிறது. குழு இந்திய விவகாரங்களில் ஆலோசனைக் குழுவாக மாற்றப்படுகிறது. பிரிட்டனுக்கும் இந்தியாவுக்கும் இடையிலான அனைத்து தகவல்தொடர்புகளுக்கும், வெளியுறவுத்துறை செயலாளர் வழியாகவே நடக்கும்.
- குழுவைக் கலந்தாலோசிக்காமல் நேரடியாக இந்தியாவுக்கு சில இரகசிய பரிமாற்றங்களைச் செய்ய இந்திய வெளியுறவுச் செயலருக்கு அதிகாரம் அளிக்கப்படுகிறது. அவர் தனது குழுவில் சிறப்புக் குழுக்களை அமைக்கவும் அதிகாரம் பெற்றவராவாராவார்.
- தலைமை ஆளுநரையும், இராசதானிகளின் ஆளுநர்களையும் நியமிக்க அரசிக்கு அதிகாரம் வழங்கப்பட்டது.
- அரசு செயலாளரின் கட்டுப்பாட்டில் இந்தியக் குடிமைப் பணி உருவாக்கப்படவேண்டும்.
- இதன் மூலம் கிழக்கிந்திய கம்பெனியின் அனைத்து சொத்துக்களும் அரசின் வசம் மாற்றப்படுகிறது. ஒப்பந்தங்கள், மற்றும் தொடர்புடைய நிறுவனங்களின் பொறுப்புகளையும் அரசி ஏற்றுக்கொள்கிறார்.  
இந்தச் சட்டம் இந்திய வரலாற்றில் ஒரு புதிய சகாப்தத்தை அறிமுகப்படுத்தியது. இந்தியாவில் கம்பெனி ஆட்சியை முடிவைக் கொண்டு வந்தது. புதிதாக உருவான இந்த பிரித்தானிய இந்திய அரசு சகாப்தம் 1947 ஆகத்தில் நடந்த இந்தியப் பிரிவினை வரை நீடித்தது. 1947 ஆகத்தில் இந்தியப் பிரதேசமானது பாக்கித்தான் மேலாட்சி அரசு மற்றும் இந்திய மேலாட்சி அரசு என இரண்டு மேலாட்சி அரசுகளாக அந்தஸ்து வழங்கப்பட்டது.
# இந்திய அரசு சட்டம் 1858

## மேலும் பார்க்கவும்

- பிரித்தானியாவின் இந்தியப் பேரரசு
- இந்தியத் தலைமை ஆளுநர்
- இந்திய அரசுச் சட்டம், 1909
- இந்திய அரசுச் சட்டம், 1935
- வங்காளதேச வரலாறு
- இந்திய வரலாறு
- பாக்கித்தான் வரலாறு
# கௌதாரிமுனை

**கௌதாரிமுனை** என்பது இலங்கையில் வட மாகாணத்தின் கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் வடமேற்கே சுமார் 15 கிலோமீட்டர் தூரத்தில் அமைந்துள்ளது. கௌதாரிமுனை மூன்று பக்கங்களும் கடலால் சூழப்பட்ட ஒரு ஒடுங்கிய நிலப்பரப்பாகும்.
# கௌதாரிமுனை

## சிறப்பு

கௌதாரிமுனை 3000 ஆண்டுகள் பழமை வாய்ந்த பிரதேசம் ஆகும்.
# கௌதாரிமுனை

## இங்குள்ள பாடசாலைகள்

- கௌதாரிமுனை அரசுத் தமிழ்க் கலவன் பாடசாலை
# கௌதாரிமுனை

## இங்குள்ள கோவில்கள்

- கௌதாரிமுனை விநாயகர் ஆலயம்
- கௌதாரிமுனை பட்டிவைரவர் கோயில்
# பால்டி மக்கள்

**பால்டி மக்கள்** (*Baltis*), இந்தோ திபெத்திய மொழிகளில் ஒன்றான பால்டி மொழிபேசும் மக்கள், இமயமலையின் நீட்சியான காரகோரம் மலைத்தொடர்களில் வாழும் இம்மக்கள் பெரும்பான்மையாக, பாகிஸ்தான் ஆக்கிரமிப்பு கில்ஜித்-பால்டிஸ்தான் பகுதிகளில் வாழ்கின்றனர். மேலும் இந்தியாவில் லடாக் பகுதியில் கார்கில் மாவட்டம் மற்றும் லே மாவட்டம் ஆகிய பகுதிகளில் வாழ்கின்றனர். பாகிஸ்தானின் லாகூர், இஸ்லாமாபாத், ராவல்பிண்டி, கராச்சி போன்ற நகரங்களில் புலம்பெயர்ந்து வாழ்கின்றனர்.
# பால்டி மக்கள்

## சமயம்

இந்தியாவின் தூர வடக்கில் கில்ஜித்-பால்டிஸ்தானில் பால்டி மொழி பேசும் மக்கள், இந்தியவில் இசுலாம் வருகைக்கு முன்னர் போன் பௌத்தம் மற்றும் திபெத்திய பௌத்தத்தைப் பயின்றனர். 14ம் நூற்றாண்டில் இப்பகுதியில் சூபித்துவம் பரவியது. 17ம் நூற்றாண்டு வரை சூபித்துவம் பயின்ற இம்மக்கள், பின்னர் பெரும்பாலன பால்டி மக்கள் சியா இசுலாம் பிரிவையும், சிலர் சுன்னி இசுலாம் பிரிவையும் பின்பற்றுகிறார்கள்.
இருப்பினும் இம்மக்கள் தற்போதும் சடங்குகளில் தங்களின் முந்தைய போன் பௌத்தம் மற்றும் திபெத்திய பௌத்தத்தின் தாக்கத்தைக் கொண்டுள்ளனர்.  
தற்போது கில்ஜித்-பால்டிஸ்தானில் உள்ள பால்டி மக்களில் 60% சியா இசுலாம் மற்றும் 30% மக்கள் சூபித்துவம் மற்றும் 10% சன்னி இசுலாமைப் பின்பற்றுகிறார்கள்.இந்தியாவில் லடாக் பகுதி பால்டி மக்களில் 97% இசுலாமையும்; 3% பௌத்தத்தையும் பின்பற்றுகின்றனர்.
# தார்திக் மொழி

**தார்திக் மொழிகள்** அல்லது **இந்து-குஷ் இந்தோ ஆரிய மொழி** (*Dardic languages*) (also*Dardu* or *Pisaca*), இந்திய ஆரிய மொழிகளில் ஒன்றான இம்மொழியை பாகிஸ்தான் ஆக்கிரமிப்புகில்ஜித் பல்டிஸ்தான் & ஆசாத் காஷ்மீர் பகுதிகளிலும்; பாகிஸ்தானின் கைபர் பக்துன்வா மாகாணம், ஆப்கானித்தானின் கபிசா மாகாணம், குனர் மாகாணம், லக்மான் மாகாணம், நூரிஸ்தான் மாகாணம் மற்றும் இந்தியாவின் ஜம்மு காஷ்மீர் மற்றும் லடாக் பகுதிகளில் பேசப்படுகிறது. இம்மொழி பேசப்படும் பிரதேசத்தை தாரிஸ்தான் என்றும் அழைப்பர். மேலும் இந்து குஷ் மலைத்தொடர் பகுதிகளில் பேசப்படுவதால் இம்மொழியை இந்து-குஷ் இந்தோ-ஆரிய மொழி என்பர்.
# தார்திக் மொழி

## உட்பிரிவுகள்

தார்திக் மொழி கீழ்கண்ட உட்பிரிவு மொழிகளைக் கொண்டது:  
- கிழக்கு தார்திக் மொழிகள்
- காசுமீரி மொழி, போக்குலி மொழி, கிஷ்துவாரி மொழி,
- சினா மொழிகள்: சினா மொழி, புரோக்ஸ்காத் மொழி, கால்கோட்டி மொழி, கோகிஸ்தானி மொழி, குண்டால் சாகி மொழி, பலுலா மொழி, சாவி மொழி, உஷோஜி மொழி
- காந்தாரி மொழிகள்:இந்து கோகிஸ்தானி, பதேரி மொழி, சிலிஸ்சோ மொழி, கவ்ரி மொழி, திராகி மொழி, தோர்வாலி மொழி
- சித்ரால் மொழிகள்: கலாசா-மூன், கோவார் மொழி
- பசாயி மொழிகள்
- குனாரி மொழிகள்: தமேலி மொழி, கவார்-படி மொழி, நங்கலாமி மொழி, சுமஸ்தி மொழி
# தார்திக் மொழி

## இதனையும் காண்க

- இந்திய-ஆரிய மொழிகள்
# தார்திக் மொழி

## அடிக்குறிப்புகள்

:1.The Khowar word for 'earth' is more accurately represented, with tonality, as *buúm* rather than *buum*, where *ú* indicates a rising tone.
:2.The word *drolid* actually includes a Kashmiri half-vowel, which is difficult to render in the Urdu, Devnagri and Roman scripts alike. Sometimes, an umlaut is used when it occurs in conjunction with a vowel, so the word might be more accurately rendered as *drölid*.
:3.Sandhi rules in Sanskrit allow the combination of multiple neighboring words together into a single word: for instance, word-final 'ah' plus word-initial 'a' merge into 'o'. In actual Sanskrit literature, with the effects of sandhi, this sentence would be expected to appear as *Eṣá ékóśvósti*. Also, word-final 'a' is Sanskrit is a schwa, (similar to the ending 'e' in the German name, Nietzsche), so e.g. the second word is pronounced . Pitch accent is indicated with an acute accent in the case of the older Vedic language, which was inherited from Proto-Indo-European.
:4.Hindi-Urdu, and other non-Dardic Indo-Aryan languages, also sometimes utilize a "verb second" order (similar to Kashmiri and English) for dramatic effect. *Yeh ek ghoṛā **hai*** is the normal conversational form in Hindi-Urdu. *Yeh **hai** ek ghoṛā* is also grammatically correct but indicates a dramatic revelation or other surprise. This dramatic form is often used in news headlines in Hindi-Urdu, Punjabi and other Indo-Aryan languages.
# சுரேசு கோபடே

**சுரேசு கோபடே** (*Suresh Khopade*) இந்தியாவைச் சேர்ந்த ஓர் அரசியல்வாதியாவார். சுரேசு அபாச்சி கோபடே என்ற பெயராலும் அறியப்படுகிறார். 1951 ஆம் ஆண்டு சூன் மாதம் முதல் தேதியன்று இவர் பிறந்தார். ஓர் எழுத்தாளரான இவர் ஓய்வு பெற்ற இந்திய காவல் சேவை அதிகாரியுமாவார். மகாராட்டிரா மாநிலத்தில் சமூக காவல் நடவடிக்கை முயற்சிகளின் ஒரு முன்னோடியாகக் கருதப்படுகிறார். 1992 ஆம் ஆண்டு நடைபெற்ற வகுப்புவாத கலவரத்தின் போது, அப்போது அதிக பதட்டமான நகரமான பிவாண்டியைப் பாதுகாத்தார். 1993 ஆம் ஆண்டு வீரத்திற்கான குடியரசுத் தலைவர் பதக்கத்தைப் பெற்றார் குற்றப் புலனாய்வுத் துறையின் சிறப்பு பொது ஆய்வாளராகப் பணியாற்றி ஓய்வு பெற்றார்.  
புனே மாவட்டத்தின் பாரமதி தாலுக்காவில் உள்ள மோர்காவன் என்ற சிறிய கிராமத்திற்கு அருகில் ஒரு கருத்தியல் பள்ளியை இவர் நிறுவியுள்ளார், இப்பள்ளி *<nowiki/>'கூடச்சி சாலா*' என்று பெயரிடப்பட்டது. இது பாரம்பரிய அர்த்தத்தில் ஒரு பள்ளி அல்ல, ஆனால் பள்ளிக்குச் செல்வதற்கான ஒரு சுற்றுலா மையமாக விவரிக்கப்படக்கூடிய இடமாகத் திகழ்ந்தது. குழந்தைகள். வாழ்க்கையின் அனைத்துத் துறைகளையும் பற்றிய சுவாரசியமான கற்றல் அனுபவத்தைப் பெற பல பள்ளிகள் இந்த பள்ளிக்கு வந்து பார்வையிட்டன்.  
2014 ஆம் ஆண்டு மார்ச்சு மாதம் 13 ஆம் தேதியன்று இவர் பாராமதி தெற்கு மக்களவைத் தொகுதியில் ஆம் ஆத்மி கட்சி வேட்பாளராக அறிவிக்கப்பட்டார்.
# பால்லி சிங் சீமா

**பால்லி சிங் சீமா** (*Balli Singh Cheema*) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு செப்டம்பர் மாதம் 2 ஆம் தேதியன்று இவர் பிறந்தார். ஒரு பிரபலமான இந்தி கவிஞராக நன்கு அறியப்பட்ட பால்லி சிங் சீமா தற்போது ஆம் ஆத்மி கட்சியின் அரசியல்வாதியாக செயல்படுகிறார். 2014 ஆம் ஆண்டு நடைபெற்ற இந்திய பொதுத் தேர்தலில் நைனிடால் தொகுதியில் போட்டியிட்டார்.
# பால்லி சிங் சீமா

## விருதுகள்

- கங்கா சரண் சிங் விருதை குடியரசுத் தலைவர் பிரதீபா பாட்டிலிடமிருந்து பால்லி சிங் சீமா பெற்றார்.
- பஞ்சாப் அரசாங்கத்தின் சிரோமணி இந்தி சாகிட்கர் விருதைப் பெற்றார்.
# மகபூப்நகர் சட்டமன்றத் தொகுதி

**மகபூப்நகர் சட்டமன்றத் தொகுதி** (Mahbubnagar Assembly constituency) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். இது மகபூப்நகர் மாவட்டத்தில் உள்ள தொகுதிகளில் ஒன்றாகும். இத்தொகுதி மகபூப்நகர் நகரத்தை உள்ளடக்கியது. இது மகபூப்நகர் மக்களவைத் தொகுதியின் ஒரு பகுதியாகும்.  
யென்னம் சிறீரீனிவாசு ரெட்டி தற்போது இத்தொகுதியின் சட்டமன்ற உறுப்பினராக உள்ளார்.
# மகபூப்நகர் சட்டமன்றத் தொகுதி

## மண்டலங்கள்

இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:
# மகபூப்நகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1952 | பி. அனுமந்தராவ் | இந்திய தேசிய காங்கிரசு |  |
| 1957 | ஏங்கூரு சின்னப்பா | பிரஜா கட்சி |  |
| 1962 | எம். ராம் ரெட்டி | சுயேச்சை |  |
| 1967 | அன்சாரி இப்ராகிம் அலி | இந்திய தேசிய காங்கிரசு |  |
| 1972 |  |  |  |
| 1978 | எம். ராம் ரெட்டி |  |  |
| 1980 | அன்ஜானய்யலு |  |  |
| 1983 | பி. சந்திர சேகர் | தெலுங்கு தேசம் கட்சி |  |
| 1985 |  |  |  |
| 1989 | புலி வீரண்ணா | இந்திய தேசிய காங்கிரசு |  |
| 1994 | பி. சந்திரசேகர் | தெலுங்கு தேசம் கட்சி |  |
| 1999 |  |  |  |
| 2004 | புலி வீரண்ணா | சுயேச்சை |  |
| 2009 | என். இராஜசேகர் ரெட்டி |  |  |
| 2012 | யென்னம் சிறீனிவாசு ரெட்டி | பாரதிய ஜனதா கட்சி |  |
| 2014 | வி. சிறீனிவாசு கவுட் | பாரத் இராட்டிர சமிதி |  |
| 2018 |  |  |  |
| 2023 | யென்னம் சிறீனிவாசு ரெட்டி | இந்திய தேசிய காங்கிரசு | } |
# தெலங்காணாவின் மூன்றாவது சட்டமன்றம்

**தெலங்காணாவின் மூன்றாவது சட்டமன்றம்** (*3rd Telangana Assembly*) என்பது 2023 திசம்பர் 5, 2023 அன்று நடந்து முடிந்த தெலங்காணா சட்டப் பேரவைத் தேர்தலுக்குப் பிறகு அமைக்கப்பட்டது. 30 நவம்பர் 2023 அன்று வாக்குப்பதிவு நடைபெற்றது.  
119 சட்டமன்ற உறுப்பினர்கள் கொண்ட சட்டசபையில் ஆட்சி அமைக்க 60 இடங்கள் தேவை. மொத்தம் 64 இடங்களை கைப்பற்றி தற்போதைய சட்டசபைக்கு தேவையான 60 இடங்களை பெற்று இந்தியத் தேசிய காங்கிரசு பெரும்பான்மையாக கடந்தது.
# தெலங்காணாவின் மூன்றாவது சட்டமன்றம்

## வரலாறு

### தேர்தல் முடிவுகள்

2023 தெலங்காணா சட்டப் பேரவைத் தேர்தல் முடிவுகள் 03 திசம்பர் 2023 அன்று அறிவிக்கப்பட்டன. 119 சட்டமன்ற உறுப்பினர்கள் கொண்ட சட்டசபையில் ஆட்சி அமைக்க 60 இடங்கள் தேவை.
# தெலங்காணாவின் மூன்றாவது சட்டமன்றம்

## குறிப்பிடத்தக்க உறுப்பினர்கள்

| 14 திசம்பர் 2023 |
| --- |
ஆதாரம்:
# தெலங்காணாவின் மூன்றாவது சட்டமன்றம்

## சட்டமன்றத் தொகுதிகளும் சட்டமன்ற உறுப்பினர்களும்
| ஜாங்கோவான் | 98 | ஜங்கான் | பல்லா ராஜேஷ்வர் ரெட்டி | பாரத் இராட்டிர சமிதி |  |
| 99 | கான்பூர் (நிலையம்) (ப. இ.) | கடியம் ஸ்ரீஹரி | பாரத் இராட்டிர சமிதி |  |  |
| 100 | பாலகுர்த்தி | மமிடாலா யஷஸ்வினி ரெட்டி | இந்திய தேசிய காங்கிரசு |  |  |
| மஹபூபாபாத் | 101 | தோர்னக்கல் (ப. கு.) | ஜதோத் ராம் சந்தர் நாயக் | இந்திய தேசிய காங்கிரசு |  |
| 102 | மகபூபாபாத் (ப. கு.) | முரளி நாயக் புக்யா | இந்திய தேசிய காங்கிரசு |  |  |
| வாரங்கல் கிராமம் | 103 | நரசம்பேட்டை | தொந்தி மாதவ ரெட்டி | இந்திய தேசிய காங்கிரசு |  |
| 104 | பார்கால் | ரேவூரி பிரகாஷ் ரெட்டி | இந்திய தேசிய காங்கிரசு |  |  |
| 105 | வாரங்கல் மேற்கு | நைனி ராஜேந்தர் ரெட்டி | இந்திய தேசிய காங்கிரசு |  |  |
| 106 | வாரங்கல் கிழக்கு | கொண்டா சுரேகா | இந்திய தேசிய காங்கிரசு |  |  |
| 107 | வரதனப்பேட்டை (ப. இ.) | கே.ஆர்.நாகராஜ் | இந்திய தேசிய காங்கிரசு |  |  |
| ஜெயசங்கர் பூபாலபல்லே | 108 | பூபால்பல்லே | கந்த்ரா சத்தியநாராயண ராவ் | இந்திய தேசிய காங்கிரசு |  |
| முலுக் | 109 | முலுக் (ப. கு.) | சீதக்கா | இந்திய தேசிய காங்கிரசு |  |
| பத்ராத்ரி கொத்தகுடேம் | 110 | பினபக (ப. கு.) | பயம் வெங்கடேஸ்வரலு | இந்திய தேசிய காங்கிரசு |  |
| 111 | யெல்லாண்டு (ப. கு.) | கோரம் கனகையா | இந்திய தேசிய காங்கிரசு |  |  |
| கம்மம் | 112 | கம்மம் | தும்மல நாகேசுவர ராவ் | இந்திய தேசிய காங்கிரசு |  |
| 113 | பலேர் | பி. சீனிவாச ரெட்டி | இந்திய தேசிய காங்கிரசு |  |  |
| 114 | மாதிரா (ப. இ.) | மல்லு பாட்டி விக்ரமார்கா | இந்திய தேசிய காங்கிரசு |  |  |
| 115 | வைரா (ப. கு.) | மாலோத் ராமதாஸ் | இந்திய தேசிய காங்கிரசு |  |  |
| 116 | சாத்துப்பள்ளி (ப. இ.) | மத்தா ராகமாயீ | இந்திய தேசிய காங்கிரசு |  |  |
| பத்ராத்ரி கொத்தகுடேம் | 117 | கொத்தகுடம் | குணம்நேனி சாம்பசிவ ராவ் | இந்தியப் பொதுவுடைமைக் கட்சி |  |
| 118 | அசுவராப்பேட்டை (ப. கு.) | ஜாரே ஆதிநாராயணா | இந்திய தேசிய காங்கிரசு |  |  |
| 119 | பத்ராசலம் (ப. கு.) | எல்லாம் வெங்கட ராவ் | பாரத் இராட்டிர சமிதி | } |  |
# தெலங்காணாவின் மூன்றாவது சட்டமன்றம்

## மேலும் பார்க்கவும்

- தெலங்காணாவின் இரண்டாவது சட்டமன்றம்
# யூரோப்பியம்(III) குரோமேட்டு

| Name = யூரோப்பியம்(III) குரோமேட்டு</br>Europium(III) chromate
| IUPACName = யூரோப்பியம்(III) குரோமேட்டு
| PIN =
| SystematicName =
| OtherNames =
| data page pagename =  
| ImageFile =
| ImageSize =
| ImageAlt =
| ImageName =
| ImageCaption =
| ImageFile1 =
| ImageSize1 =
| ImageAlt1 =
| ImageName1 =
| ImageCaption1 =
| ImageFile2 =
| ImageSize2 =
| ImageAlt2 =
| ImageName2 =
| ImageCaption2 =
| ImageFile3 =
| ImageSize3 =
| ImageAlt3 =
| ImageName3 =
| ImageFileL1 =
| ImageSizeL1 =
| ImageAltL1 =
| ImageNameL1 =
| ImageFileR1 =
| ImageSizeR1 =
| ImageAltR1 =
| ImageNameR1 =
| ImageFileL2 =
| ImageSizeL2 =
| ImageAltL2 =
| ImageNameL2 =
| ImageFileR2 =
| ImageSizeR2 =
| ImageAltR2 =
| ImageNameR2 =  
| Section1 =
| Section2 =
# யூரோப்பியம்(III) குரோமேட்டு

## தயாரிப்பு

யூரோப்பியம்(III) அசிடேட்டு மற்றும் குரோமியம்(IV) ஆக்சைடு ஆகிய சேர்மங்களின் சமமோலார் கரைசலை வெற்றிடத்தில் 70 பாகை செல்சியசு வெப்பநிலையில் உலர்த்தி பின்னர் காற்றில் 400 பாகை செல்சியசு வெப்பநிலை வரை சூடேற்றினால் யூரோப்பியம்(III) குரோமேட்டைப் பெறலாம்.  
யூரோப்பியம்(III) நைட்ரேட்டு அறுநீரேற்று மற்றும் குரோமியம்(III) நைட்ரேட்டு ஒன்பது நீரேற்று ஆகியவற்றை விகிதாச்சார அளவுகளில் கலந்து 30 நிமிடங்களுக்கு 433 கெல்வின் வெப்பநிலையில் 30 நிமிடங்களும் 473 கெல்வின் வெப்பநிலையில் 30 நிமிடங்களும் 1 மணிநேரம் 853 கெல்வின் வெப்பநிலையிலும் வினைபுரியச் செய்யவேண்டும். ஆக்சிசன் வாயு வினை கலவையின் மீது தொடர்ச்சியாக அனுப்பப்பட்டு யூரோப்பியம்(III) குரோமேட்டைப் பெறுவது மற்றொரு தயாரிப்பு வழிமுறையாகும்.  
:Eu(NO<sub>3</sub>)<sub>3</sub>•6H<sub>2</sub>O + Cr(NO<sub>3</sub>)•9H<sub>2</sub>O → EuCrO<sub>4</sub> + 6 NO<sub>2</sub> + 15H<sub>2</sub>O
# யூரோப்பியம்(III) குரோமேட்டு

## பண்புகள்

ஓர் அலகு செல்லுக்கு நான்கு வாய்ப்பாட்டு அலகுகள் என்ற அளவில் = a=722.134, c = 632.896 பைக்கோமீட்டர் என்ற அணிக்கோவை அளவுருக்களுடன், I41/amd (எண். 141) என்ற இடக்குழுவில் நாற்கோண வடிவத்தை ஏற்றுக் கொண்டு யூரோப்பியம்(III) குரோமேட்டு படிகமாகிறது.
யூரோப்பியம்(III) குரோமேட்டின் நீல் வெப்பநிலை 15.9 கெல்வின் ஆகும். 700 °செல்சியசு வெப்பநிலைக்கு மேல் யூரோப்பியம்(III) குரோமேட்டு யூரோப்பியம் குரோமைட்டாக (EuCrO<sub>3</sub>) சிதையத் தொடங்குகிறது.  
:2EuCrO<sub>4</sub> → 2 EuCrO<sub>3</sub> + O<sub>2</sub>
# அலி அன்சார்

**அலி அன்சார்** (*Ali Ansar*) இந்தியாவைச் சேர்ந்த ஓர் அரசியல்வாதியாவார். மேற்கு வங்காள அரசியலில் இவர் இந்திய பொதுவுடைமைக் கட்சி உறுப்பினராகச் செயல்பட்டார். 1972 ஆம் ஆண்டில் நடைபெற்ற சட்டமன்றத் தேர்தலில் கல்யாண்பூர் தொகுதியில் போட்டியிட்டு மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார். 1977, 1996, 2014, 2016 ஆம் ஆண்டுகளில் நடைபெற்ற தேர்தல்களில் போட்டியிட்டு தோல்வியைத் தழுவினார். அவர் 30 நவம்பர் 2015 ஆம் ஆண்டு நவம்பர் மாதம் 30 ஆம் தேதியன்று தனது 86ஆவது வயதில் இறந்தார்.